CELEX: 52004PC0067
Language: da
Date: 2004-02-05
Title: Forslag til Rådets forordning om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande

Avis juridique important

|

52004PC0067

Forslag til Rådets forordning om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande  /* KOM/2004/0067 endelig udg. - ACC 2004/0018 */  

Forslag til RÅDETS FORORDNING om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande(forelagt af Kommissionen)BEGRUNDELSEFormålet med denne forordning er at ændre forordning (EØF) nr. 3030/93 for at tage hensyn til de nye medlemsstaters tiltrædelse af Fællesskabet. Som fastsat i tiltrædelsesakten skal de nye medlemsstater anvende den fælles handelspolitik, herunder også de kvantitative lofter for import af tekstilvarer og beklædningsgenstande. Kontingentniveauerne for tekstilvarer skal derfor tilpasses, således at de også omfatter importen i de ti nye medlemsstater fra den 1. maj 2004.Den valgte metode for at ændre mængderne tager hensyn til den traditionelle import i de nye medlemsstater via en formel bestående af gennemsnittet for de sidste tre års import i de ti nye medlemsstater med oprindelse i tredjelande, justeret pro rata temporis. 2000, 2001 og 2002 er valgt som de mest signifikante år. De giver også de seneste oplysninger om de ti nye medlemsstaters import af tekstilvarer og beklædningsgenstande.Kontingentniveauerne for Vietnam er vejledende, da overensstemmelse med den bilaterale tekstilaftale og forhandlinger om forhøjelser som følge af udvidelsen vil være afgørende for de endelige gældende niveauer.De nye medlemsstaters initialer er også indføjet i forordningen af hensyn til kontingentforvaltningen.Endelig vil der af hensyn til gennemsigtigheden og som vejledning for de økonomiske aktører og for at lette handelen inden udvidelsen, blive offentliggjort passende meddelelser i de nye medlemsstaters Tidende på et senere stadium.Rådet anmodes om at godkende dette forslag til Rådets afgørelse om ændring af forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande.2004/0018(ACC)Forslag til RÅDETS FORORDNING om ændring af Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelandeRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133under henvisning til forslag fra Kommissionen [1], og[1]  EUT Cud fra følgende betragtninger:(1) Fra den 1. maj 2004 tæller Den Europæiske Union ti nye medlemsstater. Tiltrædelsesaktens artikel 6, stk. 7, fastsætter, at de nye medlemsstater skal anvende den fælles handelspolitik for tekstilvarer, og at de kvantitative restriktioner, som Fællesskabet anvender på import af tekstilvarer og beklædningsgenstande, skal tilpasses for at tage hensyn til de nye medlemsstaters tiltrædelse af Fællesskabet. De kvantitative restriktioner for import i det udvidede Fællesskab af visse tekstilvarer fra tredjelande skal derfor tilpasses, således at de også omfatter importen i de ti nye medlemsstater. Derfor er det nødvendigt at foretage ændringer i forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande [2].[2]  EFT L 275 af 8.11.1993, s. 1, senest ændret ved forordning (EF) nr. 138/2003 af 21.1.2003 (EFT L 23 af 28.1.2003, s. 1).(2) For at undgå, at Fællesskabets udvidelse får restriktive virkninger for handelen, er det hensigtsmæssigt ved ændringen af mængderne at anvende en metode, hvorefter der tages hensyn til den traditionelle import i de nye medlemsstater ved tilpasningen af de nye kontingentniveauer. En formel bestående af gennemsnittet for de sidste tre års import i de ti nye medlemsstater med oprindelse i tredjelande, justeret pro rata temporis, vil give et passende billede af disse historiske handelsstrømme. 2000, 2001 og 2002 er valgt som de mest signifikante år, da de giver de seneste oplysninger om de ti nye medlemsstaters import af tekstilvarer og beklædningsgenstande.(3) Bilag V og VII til forordning (EØF) nr. 3030/93 bør derfor ændres, så de indeholder de kontingentniveauer, der er gældende fra datoen for udvidelsen, den 1. maj 2004.(4) De gældende kontingenter for Vietnam skal være dem, der er opført i den bilaterale tekstilaftale mellem Fællesskabet og Vietnam, der blev paraferet den 15. februar 2003 og godkendt ved Rådets afgørelse 2003/453/EF [3], forudsat at Vietnam opfylder forpligtelserne angående markedsadgang i henhold til aftalen.[3]  EUT L 152 af 20.6.2003, s. 41.(5) Alle bestemmelser i forordning (EØF) nr. 3030/93 skal finde anvendelse på import i de nye medlemsstater; de nye medlemsstaters initialer skal følgelig indføjes i bilag III.(6) For at muliggøre visse transaktioner er det nødvendigt at indføje en overgangsbestemmelse i forordning (EØF) nr. 3030/93 om, at tekstilvarer, hvis indførsel i Fællesskabet på anden måde er undergivet kvantitative lofter eller tilsyn, og som er afsendt til Fællesskabet før den 1. maj 2004, men indføres i de nye medlemsstater den 1. maj 2004 eller senere, vil være berettiget til importtilladelser, der indrømmes automatisk.(7) For at skabe juridisk dækning for de pågældende transaktioner er det nødvendigt at indføje en overgangsbestemmelse i forordning (EØF) nr. 3030/93 om, at tekstilvarer, der er afsendt fra de tiltrædende medlemsstater før den 1. maj 2004 til forarbejdning uden for EF, og som genindføres i de nye medlemsstater den 1. maj 2004 eller senere, ikke er undergivet kvantitative lofter eller forelæggelse af en importtilladelse.(8) Forordning (EØF) nr. 3030/93 bør derfor ændres tilsvarende -UDSTEDT FØLGENDE FORORDNING:Artikel 1I forordning (EØF) nr. 3030/93 foretages følgende ændringer:(1) Følgende stykke tilføjes som stk. 9 til artikel 2:"9. Ved overgang til fri omsætning i en af de nye medlemsstater, som tiltræder De Europæiske Fællesskaber den 1. maj 2004, nemlig Tjekkiet, Estland, Cypern, Litauen, Letland, Ungarn, Malta, Polen, Slovenien og Slovakiet, er tekstilvarer, der er undergivet kvantitative lofter eller tilsyn i Fællesskabet, og som er afsendt før den 1. maj 2004 og indføres i de nye medlemsstater den 1. maj 2004 eller senere, undergivet forelæggelse af en importtilladelse. En sådan importtilladelse indrømmes automatisk og uden kvantitative begrænsninger af de kompetente myndigheder i den pågældende medlemsstat, når der forelægges tilstrækkeligt bevis, såsom et konnossement, for at varerne er blevet afsendt før den 1. maj 2004.Sådanne bevillinger meddeles til Kommissionen."(2) Følgende stykke tilføjes i artikel 5:"Ved overgang til fri omsætning er tekstilvarer, der er afsendt fra en af de medlemsstater, der tiltræder De Europæiske Fællesskaber den 1. maj 2004, til et bestemmelsessted uden for Det Europæiske Fællesskab til forarbejdning før den 1. maj 2004, og som genindføres i den samme medlemsstat på eller efter den pågældende dato, ikke undergivet kvantitative lofter eller krav om importtilladelser, når der forelægges et tilstrækkeligt bevis såsom eksportangivelsen. De kompetente myndigheder i den pågældende medlemsstat indsender oplysninger om den pågældende import til Kommissionen."(3) I bilag III affattes artikel 28, stk. 6, andet indryk, således:- to bogstaver som betegnelse for bestemmelsesmedlemsstaten eller en gruppe af sådanne medlemsstater:- AT = Østrig- BL = Benelux- CY = Cypern- CZ = Tjekkiet- DE = Tyskland- DK = Danmark- EE = Estland- EL = Grækenland- ES = Spanien- FI = Finland- FR = Frankrig- GB = Det Forenede Kongerige- HU = Ungarn- IE = Irland- IT = Italien- LT = Litauen- LV = Letland- MT = Malta- PL = Polen- PT = Portugal- SE = Sverige- SL = Slovenien- SK = Slovakiet"(4) Bilag V og tabellen i bilag VII erstattes med teksten i henholdsvis del A og del B i bilaget til denne forordning.Artikel 2Denne forordning træder i kraft den 1. maj 2004.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandBILAGDel ABilag V affattes således:"BILAG VFÆLLESSKABETS KVANTITATIVE LOFTERfor 2004(Den komplette varebeskrivelse findes i bilag I)&gt;TABELPOSITION&gt;Tillæg A til bilag V&gt;TABELPOSITION&gt;"Tillæg B til bilag V&gt;TABELPOSITION&gt;Tillæg C til bilag VFÆLLESSKABETS KVANTITATIVE LOFTER(Den komplette varebeskrivelse findes i bilag IB)&gt;TABELPOSITION&gt;"Del BTabellen i bilag VII erstattes med følgende"TABELFÆLLESSKABETS KVANTITATIVE LOFTERFOR VARER, DER GENINDFØRES UNDER PROCEDUREN FOR PASSIV FORÆDLINGfor 2004(Den komplette varebeskrivelse findes i bilag I)&gt;TABELPOSITION&gt;(1) Se tillæg A.(2) Se tillæg B.(3) Se tillæg C.* Mulighed for overførsel til og fra kategori 3 indtil 40 % af den kategori, hvortil overførslen foretages.(4) Der anvendes i medfør af aftalememorandummet mellem EF og Sri Lanka om markedsadgang i tekstilsektoren ikke kvantitative restriktioner over for Sri Lanka, idet Det Europæiske Fællesskab dog fortsat har ret til at genindføre dem under visse omstændigheder.(5) Der anvendes i medfør af aftalememorandummet mellem EF og Brasilien om markedsadgang i tekstilsektoren ikke kvantitative restriktioner over for Brasilien, idet Det Europæiske Fællesskab dog fortsat har ret til at genindføre dem under visse omstændigheder.(6) Disse kontingenter vil blive forhøjet til de niveauer, der er opført i kolonne 5 i bilag II til den aftale i form af brevveksling om ændring af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande og andre foranstaltninger til åbning af markedet, som blev paraferet den 15. februar 2003, under forudsætning af at Vietnam opfylder sine forpligtelser.